CELEX: C2007/170/10
Language: lv
Date: 2007-07-21 00:00:00
Title: Lieta C-50/06: Tiesas (trešā palāta) spriedums 2007. gada 7. jūnijā — Eiropas Kopienu Komisija/Nīderlandes Karaliste (Valsts pienākumu neizpilde — Eiropas Savienības pilsonība — Dalībvalstu pilsoņu brīva pārvietošanās — Direktīva 64/221/EEK — Sabiedriskā kārtība — Valsts tiesību akti izraidīšanas jomā — Sodāmība — Izraidīšana)

21.7.2007   
            
            
               LV
            
            
               Eiropas Savienības Oficiālais Vēstnesis
            
            
               C 170/6
            
         Tiesas (trešā palāta) spriedums 2007. gada 7. jūnijā — Eiropas Kopienu Komisija/Nīderlandes Karaliste
   (Lieta C-50/06) (1)
   
   (Valsts pienākumu neizpilde - Eiropas Savienības pilsonība - Dalībvalstu pilsoņu brīva pārvietošanās - Direktīva 64/221/EEK - Sabiedriskā kārtība - Valsts tiesību akti izraidīšanas jomā - Sodāmība - Izraidīšana)
   (2007/C 170/10)
   Tiesvedības valoda — holandiešu
   Lietas dalībnieki
   
      Prasītāja: Eiropas Kopienu Komisija (pārstāvji — M. Kondu-Dirande [M. Condou-Durande] un R. Trousterss [R. Troosters], pārstāvji)
   
      Atbildētāja: Nīderlandes Karaliste (pārstāvji — H. H. Sevenstere [H. G. Sevenster] un M. de Hrāfe [M. de Grave], pārstāvji)
   Priekšmets
   Valsts pienākumu neizpilde — Padomes 1964. gada 25. februāra Direktīvas 64/221/EEK par īpašu pasākumu saskaņošanu attiecībā uz ārvalstnieku pārvietošanos un dzīvesvietu, kas ir attaisnojami ar sabiedrisko kārtību, valsts drošību un veselības aizsardzību (OV L 56, 850. lpp.), pārkāpums — Valsts tiesību akti, kas piemērojami vienādi visiem ārvalstniekiem, neņemot vērā Eiropas Savienības pilsoņu speciālo situāciju — Automātiska saikne starp sodāmību un izraidīšanas pasākumu
   Rezolutīvā daļa:
   
               1)
            
            
               piemērojot Eiropas Savienības pilsoņiem nevis Padomes 1964. gada 25. februāra Direktīvu 64/221/EEK par īpašu pasākumu saskaņošanu attiecībā uz ārvalstnieku pārvietošanos un dzīvesvietu, kas ir attaisnojami ar sabiedrisko kārtību, valsts drošību un veselības aizsardzību, bet vispārīgus tiesību aktus par ārvalstniekiem, kas ļauj izveidot sistemātisku un automātisku saikni starp sodāmību un izraidīšanas pasākumu, Nīderlandes Karaliste nav izpildījusi pienākumus, ko tai uzliek šī direktīva;
            
         
               2)
            
            
               Nīderlandes Karaliste atlīdzina tiesāšanās izdevumus.
            
         
      (1)  OV C 96, 22.4.2006.